Diari Oficial de la Generalitat Valenciana


Sumari del DOGV 5422, del 05-01-2007 (2006/15206)

RESOLUCIÓ de 29 de desembre de 2006 del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes dirigides als Centres Europeus d'Empreses i Innovació de la Xàrcia IMPIVA.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5422

Data del DOGV
:   05-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2006/15550


Data del document
:   29-12-2006

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * oficina d'informació
    * empresa individual
    * suport econòmic
    * ajuda pública
    * innovació
    * implantació d'activitat

La renovació permanent del teixit empresarial és condició imprescindible  
per a mantindre la competitivitat de l'economia valenciana.  
L'experiència mostra que, amb el pas del temps, algunes unitats  
productives tenen dificultats per a adaptar-se a l'evolució de l'entorn  
i perden posicions en el mercat. És necessari que altres prenguen el  
relleu per a mantindre la producció i l'ocupació.  
L'aparició de noves empreses complix, a més, un paper essencial  
per a adaptar l'economia als canvis de l'entorn. De forma natural les  
noves unitats empresarials se centren en la producció dels béns i servicis  
que demanda el mercat ajustant l'oferta als requeriments de clients  
amb noves demandes i expectatives servint als nínxols de mercat que,  
més endavant, acaben configurant grups més amplis de consumidors.  
D'altra banda les economies avançades necessiten l'aparició  
d'empreses basades en la tecnologia i el coneixement especialitzat  
que donen aplicació als esforços dels centres que realitzen Investigació  
i Desenrotllament, creant entitats per a la realització de productes  
i servicis d'alt valor afegit. Estes unitats productives donen ocupació  
a personal de la màxima qualificació, que al costat de l'adscrit al Sistema  
d'Innovació permet el desenrotllament, aplicació i difusió de les  
últimes tecnologies.  
Estes empreses innovadores, que generen o apliquen coneixements  
especialitzats, realitzen aportacions al teixit econòmic que s'inserixen  
que van més enllà de l'activitat econòmica directa o l'ocupació generat.  
Són punta de llança en la incorporació de tecnologia al basar el  
seu negoci en la col·locació en l'entorn de productes i servicis nous o  
de millors prestacions, que realitzen les seues funcions de forma més  
eficaç i eficient.  
Les administracions conscients de la necessitat de renovar el teixit  
productiu i propiciar l'aparició d'empreses innovadores desenrotllen  
diverses actuacions encaminades a facilitar l'acció dels emprenedors,  
especialment els que tracten de posar en marxa empreses innovadores.  
En els països avançats, especialment en els europeus del nostre  
entorn, els organismes de promoció industrial han posat en marxa programes  
de suport a l'emprendedurisme que fomenten la creació d'empreses  
per a facilitar la renovació del teixit econòmic.  
La creació d'una empresa és una decisió complicada que freqüentment  
desanima eil potencial emprenedor. La valoració de les possibilitats  
de constituir una empresa viable a partir d'una idea de negoci  
és, freqüentment, extraordinàriament complexa ja que depén de molt  
diverses circumstàncies, part de les quals poden ser controlades pels  
promotors quedant moltes altres a l'albir de circumstàncies de l'entorn  
de difícil previsió i gestió.  
Els CEEI, Centres Europeus d'Empresa i Innovació, es van crear  
a fi d'intervindre orientant els emprenedors per a facilitar l'avaluació  
de la idea de negoci en primer lloc i, en el cas que esta oferisca possibilitats,  
ajudar en el procés de definir el mercat i ajustar els recursos  
necessaris per al llançament d'un projecte amb les millors possibilitats  
d'èxit, per mitjà de l'elaboració del corresponent Pla d'Empresa.  
El seu suport als emprenedors ha de permetre evitar el gasto de  
recursos i esforços personals en projectes inviables i reduir al màxim  
la mortalitat de projectes empresarials contribuint a la renovació del  
teixit econòmic, dedicant especial atenció a la creació i creixement  
d'empreses innovadores i basades en la tecnologia i el coneixement  
especialitzat.  
En virtut del que antecedix, i de conformitat amb el que disposa  
l'article 1.4 de l'Orde de la Conselleria d'Empresa, Universitat i Ciència  
de 12 de desembre de 2006.  
RESOLC  
Article 1. Objecte i àmbit.  
L'objecte de la present resolució és convocar les ajudes del Programa  
d'Assistència a l'Emprenedor i aprovar les seues bases reguladores.  
Article 2. Marc normatiu.  
Les ajudes arreplegades en la present resolució es concediran  
d'acord amb el que establix l'Orde de 12 de desembre de 2006, de la  
Conselleria d'Empresa, Universitat i Ciència, sobre concessió d'ajudes  
per l'Institut de la Petita i Mitjana Indústria de la Generalitat Valenciana  
(IMPIVA), la Llei 38/2003, de 17 de novembre, General de Subvencions  
i la resta de normativa de desenrotllament que li fora d'aplicació.  
Les ajudes arreplegades en les actuacions 1 i 2 del Programa d'assistència  
a l'emprenedor no queden subjectes a l'obligació de notificació  
prèvia a la Comissió de la Unió Europea per no reunir tots els  
requisits de l'article 87.1 del Tractat de la Unió Europea.  
Les ajudes arreplegades en l'actuació 3 del Programa d'assistència  
a l'emprenedor tenen caràcter de minimis d'acord amb el que establix  
el Reglament (CE) núm. 1998/2006 de la Comissió, de 15 de desembre  
de 2006, publicat en el Diari Oficial de la Unió Europea de 28 de  
desembre de 2006.  
Article 3. Línies pressupostàries.  
L'import global màxim que amb caràcter estimatiu es destinarà per  
a la concessió de les ajudes previstes en la present convocatòria, és el  
que s'indica a continuació:  
Programa d'Assistència a l'Emprenedor 3.000.000 euros  
a càrrec de les següents línies pressupostàries:  
Q9855765 0.750.000 euros  
T6722000 250.000 euros  
TOTAL 3.000.000 euros  
L'import destinat a la concessió de les ajudes previstes en la present  
convocatòria, està supeditat a l'aprovació del pressupost de l'IMPIVA  
per a l'exercici 2007 i a la liquidació dels compromisos degudament  
adquirits procedents de convocatòries anteriors.  
En qualsevol cas, es podrà incrementar el finançament quan es  
produïsca un augment del crèdit disponible com a conseqüència de  
l'aprovació per la Llei de Pressupostos de la Generalitat per al 2007  
d'un import superior, d'altres convocatòries en què s'hagen presentat  
o resolt sol·licituds per import inferior al gasto inicialment previst o de  
les que deriven obligacions liquidades o reconegudes per import inferior  
a l'ajuda que va ser concedida en el seu dia, o bé quan aquest augment  
siga conseqüència d'una generació, ampliació o incorporació de  
crèdit. Aquestes modificacions del pressupost estimat seran publicades  
en el Diari Oficial de la Generalitat.  
Les ajudes descrites comptaran amb finançament del Fons Social  
Europeu (FSE) a través del Programa Operatiu Integrat de la Comunitat  
Valenciana 2000-2006: Eix 10 Millora de la Competitivitat i Desenrotllament  
del Teixit Productiu - Mesura 8 Afavorir la generació  
de nova activitat que permeta la creació d'ocupació, així com d'altres  
possibles fons, sent d'aplicació les disposicions que els regulen.  
Així mateix podran comptar amb finançament del Fons Europeu  
de Desenrotllament Regional (FEDER) a través del Programa Operatiu  
de la Comunitat Valenciana 2007-2013: Eix 1 Desenrotllament  
de l'Economia del Coneixement i Eix 2 Desenrotllament i Innovació  
Empresarial, així com d'altres possibles fons, sent d'aplicació les disposicions  
que els regulen.  
Article 4. Beneficiaris.  
1. Podran acollir-se a estes ajudes els Centres Europeus d'Empreses  
Innovadores (CEEI) de la Xàrcia IMPIVA.  
2. Els beneficiaris hauran de tindre la seua seu social o delegació a  
la Comunitat Valenciana, i els projectes objecte d'ajuda hauran d'estar  
localitzats en el seu territori.  
3. Les condicions per a ser beneficiari hauran de mantindre's fins  
al moment del pagament de la subvenció.  
4. Per a l'exercici de la seua activitat els beneficiaris hauran de  
disposar de les autoritzacions administratives preceptives, trobar-se  
inscrits en els registres públics pertinents, i complir amb qualssevol  
altres requisits exigits per les disposicions aplicables.  
5. Als efectes de l'art 87.1 del Tractat de la Unió Europea el beneficiari  
no haurà de tindre la consideració d'empresa en el sentit de  
realitzar una activitat econòmica, açò és, una activitat consistent en  
l'oferta de béns i servicis en un determinat mercat. En el cas que el  
beneficiari exercisca activitats de caràcter econòmic i no econòmic  
haurà de poder complir les següents condicions:  
- distingir amb claredat entre estos dos tipus d'activitats  
- el finançament d'ambdós activitats ha d'estar clarament separada  
- imputar els costos correctament a una o una altra activitat.  
6. No podran obtindre la condició de beneficiaris els sol·licitants  
en què concórrega alguna de les circumstàncies previstes en l'article  
13 de la Llei 38/2003, de 17 de novembre, General de Subvencions.  
Article 5. Sol·licitud d'ajuda.  
1. Els sol·licitants hauran de presentar una sol·licitud normalitzada  
complimentada utilitzant el programa informàtic que es pot descarregar  
des de la direcció d'internet de l'IMPIVA: www.impiva.es  
2. A fi de potenciar l'èxit dels objectius de la present resolució,  
l'IMPIVA podrà traslladar les sol·licituds a altres programes o convocatòries  
d'ajudes.  
Article 6. Documentació que ha d'acompanyar a l'imprés de sollicitud.  
1. Memòria tècnica del projecte, segons model que pot obtindre's  
descarregant-lo de la direcció d'internet de l'IMPIVA: www.impiva.  
es, així com aquella informació addicional especificada en el programa  
arreplegat en annex.  
2. Estatuts vigents i poder de representació del que firma la sollicitud,  
o acta de nomenament o apoderament. No serà necessària la  
presentació d'esta documentació si ja obra a poder de l'IMPIVA i es  
manté vigent, aportant a l'efecte declaració de vigència segons model  
disponible en la direcció d'internet de l'IMPIVA: www.impiva.es  
3. La presentació de la sol·licitud comporta l'autorització a l'IMPIVA,  
excepte manifestació opsada pel sol·licitant, per a demanar els  
certificats a emetre per l'Agència Estatal de l'administració Tributària,  
per la Unitat recaptadora de la Hisenda Pública Valenciana i per la  
Tresoreria General de la Seguretat Social, en els que s'acredite que el  
sol·licitant es troba al corrent en les seues obligacions amb dites administracions.  
En qualsevol cas l'IMPIVA es reserva el dret a requerir  
directament al sol·licitant en el cas que la informació obtinguda present  
alguna incidència.  
4. Si la documentació aportada fora incompleta o presentara errors  
subsanables es requerirà a l'interessat perquè en el termini de 10 dies  
esmene la falta o acompanye els documents preceptius, amb advertència  
que si no el fera se'l tindrà per desistit de la seua sol·licitud.  
5. Els requeriments a què es fa referència en este article, així com  
qualsevol altre que poguera realitzar-se per l'IMPIVA podrà efectuarse  
per fax i/o per correu electrònic al nombre i/o a la direcció indicada  
pel sol·licitant en l'imprés de sol·licitud.  
Article 7. Termini de presentació de sol·licituds.  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el dia 30 de gener de 2007. La presentació de les memòries tècniques  
i la resta de documentació addicional podrà presentar-se amb  
independència de l'imprés de sol·licitud fins a la mateixa data límit.  
Article 8. Lloc de presentació de sol·licituds.  
1. Les sol·licituds i la documentació annexa podran presentar-se  
en qualsevol de les seus de l'IMPIVA indicades a continuació en horari  
de 9 a 14 hores, de dilluns a divendres, i de 17 a 19 hores, de dilluns  
a dijous:  
- IMPIVA Alicante-Oficina PROP: C/Xurruca, 29, 03777 Alacant.  
- IMPIVA Castellón-Oficina PROP: Av. Germans Bou, 47. 12405  
Castelló.  
- IMPIVA València: Plaça de l'Ajuntament, 6. 46846 València.  
2. També podran presentar-se en les formes previstes en l'article  
38.4. de la Llei 30/1992, de 26 de novembre, de Règim Jurídic de les  
Administracions Públiques i del Procediment Administratiu Comú.  
En el cas que s'optara per presentar la sol·licitud en una oficina de  
Correus, haurà de fer-se en sobre obert perquè siga datada i segellada  
per l'oficina de Correus abans de ser certificada.  
Article 9. Avaluació de sol·licituds.  
1. Les ajudes es concediran davall el règim de concurrència competitiva,  
per mitjà d'una comparació de les sol·licituds presentades  
en la quall s'aplicaran els criteris de valoració fixats en el programa i  
s'establirà una prelació respectant els límits pressupostaris.  
2. L'òrgan competent per a la instrucció del procediment de les  
ajudes emmarcades en la present resolució serà la Direcció d'Innovació  
i Competitivitat a través de l'Àrea de Promoció Empresarial de  
l'IMPIVA.  
3. L'IMPIVA podrà requerir del sol·licitant la reformulació de la  
seua sol·licitud per a ajustar els compromisos i condicions a la subvenció  
otorgable quan esta siga inferior a la que figura en la sol·licitud  
presentada.  
Article 10. Resolució de la concessió d'ajudes.  
Després de l'aplicació dels criteris d'avaluació, una Comissió presidida  
pel director general de l'IMPIVA i composta pel personal tècnic  
que este designe, elevarà proposta de concessió al President de l'IMPIVA.  
El President de l'IMPIVA resoldrà sobre l'adjudicació de les ajudes,  
per mitjà de resolució, fixant expressament la quantia, i incorporant,  
si és procedent, les condicions i obligacions a què haja de subjectar-  
se el beneficiari.  
Les subvencions concedides seran publicades en el Diari Oficial  
de la Generalitat (DOGV) amb expressió del programa i crèdit pressupostari  
a què s'imputen, beneficiari, quantitat concedida i finalitat o  
finalitats de la subvenció.  
La resolució dictada pel President posarà fi a la via administrativa,  
i el seu contingut serà notificat de forma individualitzada a cada interessat.  
Llevat que s'especifique d'una altra manera en la Llei de Pressupostos  
de la Generalitat per al 2007, si l'ajuda supera el milió d'euros  
serà necessària l'autorització del Consell; si supera la quantia de  
250.000 euros per perceptor s'aportarà a este mateix òrgan.  
En el cas de programes d'ajudes que estiguen finançats pel Fons  
Europeu de Desenrotllament Regional (FEDER), la concessió de l'ajuda  
quedarà condicionada a l'emissió, per part de l'autoritat ambiental  
competent, d'un certificat que declare la no afecció del projecte a la  
denominada ?xàrcia Natura', espai físic d'especial protecció mediambiental  
configurat així per la Unió Europea. L'obtenció d'aquest certificat  
es gestionarà per l'IMPIVA.  
Article 11. Projectes que reforcen la política social.  
D'acord amb els criteris de valoració que s'establixen respectivament  
en cada un dels programes, tindran preferència en l'adjudicació  
en cas d'empat els projectes presentats per aquelles entitats que acrediten  
ocupar un percentatge de treballadors discapacitats superior respecte  
a la plantilla de l'entitat que tenien amb anterioritat a la present  
convocatòria, i en general aquells que reunisquen els requisits previstos  
en la Llei 11/2003, de 10 d'abril, sobre l'estatut de les persones  
amb discapacitat de la Comunitat Valenciana.  
Així mateix es valoraran positivament els projectes presentats per  
certes categories de persones desfavorides socialment que experimenten  
condicions, situacions i necessitats especials a l'hora de mamprendre  
activitats empresarials o inserir-se en el mercat laboral.  
Article 12. Obligacions dels beneficiaris.  
Seran obligacions del beneficiari:  
a) Realitzar l'activitat objecte de la subvenció i acreditar la seua  
realització en la forma i data fixades en la notificació de l'ajuda o en  
el conveni de col·laboració. L'acreditació dels gastos i inversions es  
realitzarà per mitjà de la presentació de la totalitat de justificants de  
gasto i pagament.  
b) Complir amb les seues obligacions fiscals i amb la Seguretat  
Social de forma que quede acreditada esta circumstància en el moment  
previ a l'atorgament de l'ajuda en els termes establits en la normativa  
vigent en la matèria, i a l'acreditació de la seua personalitat jurídica  
referida al moment de la sol·licitud de l'ajuda. Quan l'ajuda s'atorgue  
a una societat en constitució en cap cas s'abonarà l'import de la mateixa  
abans que la societat estiga constituïda i inscrita en el registre corresponent,  
per a l'acreditació del qual es fixarà un termini.  
c) Respectar la normativa mediambiental vigent.  
d) En qualsevol moment de la vigència de l'expedient el beneficiari  
haurà d'actualitzar la documentació presentada que haguera sofrit  
alguna modificació i comunicar altres ajudes públiques o privades que  
haguera obtingut o sol·licitat amb posterioritat a la data de presentació  
de la sol·licitud.  
e) Tant el beneficiari com els tercers relacionats amb l'objecte de  
la subvenció, hauran de sotmetre's a les actuacions de comprovació,  
verificació i control financer de l'activitat subvencionada efectuades  
tant per l'IMPIVA com per qualsevol òrgan de la Unió Europea, de  
l'administració Central de l'Estat i de la Generalitat, facilitant en tot  
moment tota la informació que se sol·licite en l'exercici d'aquestes  
actuacions.  
f) Conservar els documents justificatius de la subvenció durant un  
termini de quinze anys o durant un termini major mentre puguen ser  
objecte de comprovació i control.  
g) Respondre de la veracitat dels documents aportats.  
h) Mantindre durant un mínim de cinc anys les inversions materials  
i immaterials subvencionades.  
i) Efectuar totes les mesures d'informació i publicitat que establisca  
la normativa europea respecte a les activitats en què intervinguen  
els fons estructurals europeus o altres fons.  
j) Les actuacions subvencionades no hauran de vulnerar en cap  
cas el principi de no discriminació per raó de sexe, raça, origen ètnic,  
religió, conviccions, minusvalideses, edat, o orientació sexual. Així  
mateix facilitaran, o almenys no impediran, l'accessibilitat per a les  
persones discapacitades.  
k) Complir amb tots els requisits i obligacions que s'establixen en  
l'Orde de 12 de desembre de 2006 de la Conselleria d'Empresa, Universitat  
i Ciència, sobre concessió d'ajudes per IMPIVA, en les disposicions  
establides en la legislació sobre subvencions, en cas d'ajudes  
finançades amb fons estructurals europeus, en la normativa que els  
resulte d'aplicació, i, en general, en qualsevol altra normativa vigent.  
L'incompliment de qualsevol d'estes obligacions podrà donar  
lloc a la minoració, revocació, i si és procedent al reintegrament de  
les ajudes percebudes amb l'exigència de l'interés de demora des del  
moment del pagament de la subvenció.  
Articule 13. Justificació de gastos i pagaments.  
1. Amb caràcter general es consideren justificants de gasto les factures  
i documents de valor probatori equivalent.  
2. La justificació de l'ajuda haurà de realitzar-se d'acord amb les  
instruccions aprovades per resolució del director general de l'IMPIVA  
que seran notificades al beneficiari. A efectes de justificació es considerarà  
que el gasto subvencionat s'ha realitzat sempre que haja sigut  
pagat amb anterioritat a la finalització del període de justificació.  
En la justificació dels costos indirectes el beneficiari realitzarà la  
imputació aquests basant-se en un mètode just i equitatiu, degudament  
explicitat  
La justificació del pagament dels costos subvencionables es realitzarà  
per mitjà de moviment bancari que així l'acredite.  
3. Les factures presentades per a la justificació dels projectes hauran  
de complir allò que s'ha disposat pel Real Decret 1496/2003, de  
28 de novembre i la resta de normativa vigent.  
4. Només seran tinguts en compte els justificants de gastos de data  
posterior al registre d'entrada de la sol·licitud d'ajuda, i en tot cas, que  
estiguen emesos a partir de l'1 de gener del 2007.  
5. Quan l'import del gasto subvencionable supere la quantia de  
30.000 euros en el supòsit de cost per execució d'obra, o de 12.000  
euros en el supòsit de subministrament de béns d'equip o prestació de  
servicis per empreses de consultoría o assistència tècnica, el beneficiari  
haurà d'aportar també justificació d'haver sol·licitat com a mínim  
tres ofertes de diferents proveïdors, llevat que per les especials característiques  
dels gastos subvencionables no existisca en el mercat suficient  
nombre d'entitats que el subministren o presten i així es faça  
constar un informe.  
L'elecció entre les ofertes presentades haurà de recaure en la més  
econòmica, justificant en una memòria l'elecció en un altre sentit. La  
no presentació de les memòries a què fa referència este apartat, o la  
insuficiència d'elles, podrà donar lloc a una minoració de l'ajuda concedida,  
sense perjuí de la facultat de l'IMPIVA de demanar, a càrrec  
del beneficiari, una taxació pericial del bé subvencionat i recalcular en  
funció d'esta la subvenció concedida.  
6. No s'acceptaran com a justificants de realització del projecte les  
factures derivades de la contractació amb empreses o entitats vinculades  
al beneficiari de l'ajuda, excepte justificació expressa que haurà de  
ser aprovada per l'IMPIVA. S'entén per empreses o entitats vinculades  
aquelles en què el beneficiari o un soci o grup de socis puga exercir,  
directa o indirectament, una influència dominant, o aquelles que  
puguen exercir-la sobre ell o que, de la mateixa manera que el beneficiari,  
estiguen sotmeses a la influència dominant d'una altra empresa  
o entitat per raó de propietat, participació financera o normes que la  
regulen. Es presumirà que hi ha influència dominant quan una empresa,  
entitat, persona física o grup d'estes, directa o indirectament, amb  
relació a una altra, estiga en possessió del menys un 25% del capital  
subscrit, un 25% dels vots inherents a les participacions emeses per  
l'empresa o entitat, o puga designar almenys el 25% dels membres de  
l'òrgan d'administració, direcció o control de l'empresa, i en tot cas en  
els supòsits previstos en l'article 68.2 del Reglament de la Llei General  
de Subvencions, aprovat per Real Decret 887/2006, de 21 de juny.  
7. Es permet que el beneficiari subcontracte les activitats subvencionades  
en els termes previstos en l'article 29 de la Llei 38/2003, de 17  
de novembre, General de Subvencions, fins a un 80% del seu import.  
La consideració d'un import superior requerirà de l'autorització prèvia  
de l'IMPIVA.  
Els gastos relatius als subcontractes hauran de complir les següents  
condicions:  
a) No podran augmentar el cost d'execució de l'operació sense un  
valor afegit.  
b) No es podrà subcontractar amb intermediaris o assessors quan  
el pagament consistisca en un percentatge del cost total de l'operació,  
a menys que el beneficiari justifique el dit pagament en relació al valor  
real del treball realitzat o els servicis prestats.  
Article 14. Pagament de les ajudes.  
L'IMPIVA procedirà al pagament de l'ajuda una vegada el beneficiari  
haja executat el projecte i sempre que haja complit les obligacions  
exigibles. Podrà anticipar-se el pagament de fins al percentatge  
de l'ajuda que permeta la Llei de Pressupostos de la Generalitat per al  
2007, prèvia presentació pel beneficiari d'aval bancari per almenys la  
quantia anticipada, constituït d'acord amb la normativa vigent, en els  
Servicis Territorials de la Conselleria d'Economia, Hisenda i Ocupació  
de la Generalitat, llevat que no s'exigisca la presentació de garantia  
alguna per la citada llei.  
DISPOSICIÓ FINAL  
Es faculta el director general de l'IMPIVA per a dictar les resolucions  
necessàries per al desenrotllament, eficàcia i execució de la present  
convocatòria.  
València, 29 de desembre de 2006. El president de l'IMPIVA:  
Justo Nieto Nieto.  
ANNEX  
Programa d'Assistència a l'Emprenedor  
Objecte  
Facilitar la posada en marxa de noves iniciatives empresarials  
innovadores i el creixement de les empreses de creació recent i caràcter  
innovador o diversificador, a través d'activitats d'informació, orientació,  
avaluació, formació i ajuda a la definició de plans d'actuació  
realitzats amb el suport dels Centres Europeus d'Empreses Innovadores  
(CEEI) de la Xàrcia IMPIVA, per a la millor aplicació de les  
capacitats i recursos dels emprenedors en el desenrotllament dels seus  
projectes .  
Actuacions apoyables  
Actuació 1. Informació i assessorament per a la creació d'empreses  
i l'assistència a empreses innovadores de recent creació.  
Es contemplen tres línies d'activitat:  
1. Informació i assessorament per a la creació d'empreses:  
- Implantació i prestació del Servici d'Atenció Personalitzada a  
Emprenedors (SAE).  
- Desenrotllament de ferramentes per a millorar les prestacions del  
servici.  
2. Foment de les activitats emprenedores:  
- Organització de fòrums, jornades, seminaris i qualsevol altra  
acció formativa i informativa per a la sensibilització i motivació  
empresarial, ja siga per sistemes convencionals o telemàtics.  
- Detecció de projectes innovadors, incloent spin-off, especialment  
en allò que s'ha referit a projectes de creació d'empreses de base  
tecnològica, buscant el major aprofitament dels recursos de les entitats  
del Sistema Valencià d'Innovació.  
- Promoció i difusió de les activitats dels propis CEEI i de les  
actuacions i programes de l'IMPIVA pel que fa a la creació i consolidació  
d'empreses.  
3. Consolidació d'empreses innovadores de recent creació:  
- Anàlisi de les necessitats de les empreses constituïdes amb assessorament  
dels CEEI de la Comunitat Valenciana, així com de les innovadores  
i diversificadoras del teixit econòmic, a fi de desenrotllar i  
aplicar servicis de suport que els faciliten l'adequat enfocament estratègic  
i la gestió més apropiada per a millorar la seua competitivitat.  
- Informació, orientació i avaluació per a la definició i desenrotllament  
de plans d'actuació encaminats a la consolidació, creixement i  
millora competitiva de les empreses CEEI.  
- Desenrotllament de metodologies i ferramentes de gestió que  
ajuden a millorar la capacitat competitiva de les empreses innovadores  
de recent creació.  
- Organització de fòrums, jornades, seminaris i qualsevol altra  
acció formativa i informativa per a la difusió de ferramentes i/o tècniques  
de gestió encaminades a millorar la capacitat competitiva i/o la  
implantació de sistemes de millora en les empreses de recent creació.  
Actuació 2. Desenrotllament de les Estructures de Suport als  
Emprenedors.  
Es contemplen quatre línies d'activitat:  
1. Enfortiment de la capacitat d'actuació dels CEEI de la Comunitat  
Valenciana:  
- Activitats dirigides a l'enfortiment dels CEEI com a estructures  
de suport als col·lectius d'emprenedors i empreses de nova creació de  
la Comunitat Valenciana.  
De manera específica es contemplen les següents actuacions:  
· Definició i posada en marxa de plans estratègics o de modernització  
dels CEEI.  
· Participació en xàrcies, associacions i projectes d'àmbit nacional  
o internacional.  
· Col·laboració amb altres organismes i entitats, tant públiques  
com privades, l'activitat del qual estiga vinculada a la millora de la  
competitivitat i a la prestació de servicis de suport als emprenedors i a  
les empreses de nova creació de la Comunitat Valenciana.  
2. Cooperació en activitats d'interés comú:  
- Cooperació entre els CEEI de la Comunitat Valenciana per al  
desenrotllament conjunt de projectes de suport a emprenedors i empreses  
de recent creació.  
De manera específica es contemplen les següents actuacions:  
· Creació i potenciació dels Clubs d'Empreses CEEI.  
· Elaboració i explotació de Guies d'Activitat Empresarial.  
· Desenrotllament i explotació de ferramentes de comunicació per  
a la promoció de l'activitat dels CEEI com a xàrcia.  
3. Activitats genèriques de suport a l'emprendedurisme:  
- Accions dirigides a la millora dels servicis de suport als emprenedors  
i a les empreses de nova creació que desenrotllen els CEEI.  
De manera específica es contemplen les següents actuacions:  
· Organització i celebració de fòrums sobre valoració de projectes,  
finançament i altres temes d'interés per als emprenedors.  
· Desenrotllament i explotació de ferramentes i sistemes de suport  
a emprenedors i empreses innovadores de recent creació.  
· Realització de convocatòries de premis o incentius directes a  
emprenedors o empreses de nova creació.  
· Desenrotllament de nous servicis de suport a emprenedors i  
empreses de nova creació en suport web.  
· Participació en esdeveniments de qualsevol naturalesa organitzats  
pels mateixos CEEI de la Comunitat Valenciana, per l'IMPIVA o  
altres entitats, destinats al foment de l'activitat emprenedora en l'àmbit  
econòmic.  
· Promoció i participació en Fòrums, Grups de Treball, Clubs d'Inversors  
o qualsevol altre mecanisme que facilite la participació d'inversors  
privats en l'aportació de capital i el finançament de les empreses  
innovadores.  
4. Accions de proximitat:  
Accions que responguen a necessitats específiques dels col·lectius  
d'emprenedors i empreses de nova creació de l'àrea d'influència de  
cada CEEI.  
Actuació 3. Equips i Infraestructures. Centre d'Empreses.  
1. Gestió del Centre d'Empreses  
- Gestió del Servici del Centre d'Empreses a fi de facilitar el desenrotllament  
dels projectes dels emprenedors i l'ampliació del teixit  
econòmic de la Comunitat Valenciana amb noves activitats de caràcter  
innovador i diversificador.  
De manera específica es contemplen les següents actuacions:  
· Subministrament de locals del Centre d'Empreses a emprenedors  
amb projecte innovador i/o diversificador en la fase inicial de l'empresa.  
?Organització i aplicació de recursos del Centre d'Empreses.  
2. Manteniment i ampliació del Centre d'Empreses  
Dotació d'infraestructures per al Centre d'Empreses a fi de facilitar  
el desenrotllament dels projectes dels emprenedors i l'ampliació  
del teixit econòmic de la Comunitat Valenciana amb noves activitats  
de caràcter innovador i diversificador.  
De manera específica es contemplen les següents actuacions:  
· Ampliació dels locals destinats al Centre d'Empreses.  
· Manteniment i adequació dels locals del Centre d'Empreses  
· Adquisició d'instal·lacions i equips  
3. Infraestructura CEEI.  
Noves instal·lacions i adequació o millora d'instal·lacions existents.  
Adquisició d'equips i altres actius fixos destinats a reforçar la  
capacitat d'actuació del CEEI.  
Beneficiaris  
Podran acollir-se a estes ajudes exclusivament els projectes presentats  
pels Centres Europeus d'Empreses Innovadores (CEEI) de la  
Xàrcia IMPIVA.  
Tipus d'ajuda  
Subvenció a fons perdut de fins al 100% dels costos subvencionables  
del projecte.  
Criteris de valoració  
Es tindran en compte criteris de caràcter general del mateix CEEI i  
criteris específics centrats en els projectes a desenrotllar.  
Qualitat del projecte  
- Ajust dels objectius del projecte i resultats previstos a les necessitats  
dels emprenedors i de les empreses innovadores de nova creació  
de l'àrea d'influència del CEEI.  
- Contribució a l'establiment d'un servici normalitzat a la creació  
d'empreses difós en el territori de la Comunitat Valenciana.  
- Adequació del projecte als fins i objectius de l'estratègia general  
del CEEI.  
- Reforç de les estructures de suport a la creació d'empreses del  
seu àmbit d'influència.  
Viabilitat tècnica i economicofinanciera  
- Coherència del pressupost del projecte amb els objectius a aconseguir.  
- Definició del projecte, les seues fases, pla de treball i pressupost  
d'execució.  
- Dimensió equilibrada dels recursos humans i de les inversions  
necessàries.  
Característiques del sol·licitant  
- Capacitat del CEEI per a prestar servicis i desenrotllar projectes  
de suport als emprenedors i a les empreses innovadores de nova creació  
de la seua àrea d'influència.  
- Evolució dels indicadors de gestió a través de la millora en els  
resultats obtinguts i de l'adequada utilització dels recursos.  
- Integració en el Sistema Valencià d'Innovació i la seua collaboració  
amb altres agents vinculats amb la creació d'empreses innovadores  
a la Comunitat Valenciana.  
Aspectes socioeconòmics  
- Oportunitat que per als emprenedors i per a les empreses innovadores  
de nova creació de l'àrea d'influència del CEEI representa  
l'aplicació i difusió dels resultats esperats del projecte.  
- Adequació dels objectius del projecte a les línies d'actuació de la  
Conselleria d'Empresa, Universitat i Ciència i de l'IMPIVA.  
- Es valoraran positivament els projectes presentats per entitats  
que hagen incrementat el percentatge de discapacitats en la seua plantilla  
respecte a l'any anterior i els projectes que tinguen especial interés  
per a col·lectius socialment desfavorits.  
Costos subvencionables  
Per a totes les actuacions del programa, podran considerar-se a  
efectes de justificació del gasto, els costos subvencionables produïts  
des de l'1 de gener de 2007. Els pressupostos hauran de ser coherents  
amb els resultats que es pretenen obtindre així com amb els recursos  
aportats i els valors de mercat, tant en les seues xifres totals com en  
els seus costos unitaris.  
Actuació 1.  
01. Servicis externs  
Contractació de servicis externs i treballs tècnics associats als projectes.  
02. Gastos corrents  
Gastos generals de funcionament associats al desenrotllament del  
projecte.  
03. Recursos humans (personal propi)  
Gastos de personal propi associats a la prestació de servicis, en els  
quals s'inclou el salari i les càrregues socials.  
Esta actuació estarà cofinançada pel Fons Social Europeu.  
Actuació 2.  
01. Servicis externs  
Contractació de servicis externs i treballs tècnics associats al desenrotllament  
del projecte.  
02. Gastos corrents  
Gastos generals de funcionament associats al desenrotllament del  
projecte.  
Gastos financers de l'aval sol·licitat per a la bestreta de la subvenció  
corresponent al projecte.  
03. Recursos humans (personal propi)  
Gastos de personal propi associats al desenrotllament del projecte,  
en els qual s'inclou el salari i les càrregues socials.  
07. Altres  
Quotes de pertinença a associacions, quantitats o conceptes en què  
consistisquen els premis o incentius directes a empreses o emprenedors.  
Actuació 3.  
Línia 1 Gestió del Centre d'Empreses.  
01. Servicis externs  
Contractació de servicis externs i treballs tècnics associats als projectes.  
02. Gastos corrents  
Gastos generals de funcionament associats al desenrotllament del  
projecte.  
03. Recursos humans (personal propi)  
Gastos de personal propi associats a la prestació de servicis, en els  
qual s'inclou el salari i les càrregues socials.  
Les ajudes en esta Línia no podran superar la diferència entre gastos  
i ingressos i estaran sotmeses, en qualsevol cas, a la clàusula de  
mínimis.  
Línies 2 i 3.  
04. Obra civil, terrenys, etc.  
Inversions en millores o noves instal·lacions, obra civil i enginyeria  
necessàries per a la prestació dels servicis i el desenrotllament de  
les activitats i projectes del CEEI.  
06. Inversions no productives  
Inversions en maquinària i equips necessàries per a la prestació  
dels servicis i el desenrotllament de les activitats i projectes del CEEI.  
Les línies 2 i 3 d'esta actuació podran estar cofinançades pel Fons  
Europeu de Desenrotllament Regional.  
Altres  
Cada entitat sol·licitant podrà presentar com a màxim un projecte a  
cada una de les actuacions contemplades en el programa.  
S'haurà d'aportar, junt amb la sol·licitud i la memòria tècnica dels  
projectes, una còpia de la següent documentació:  
- Indicadors de l'any 2006  
- Memòria d'Activitats provisional de l'any 2006, a l'espera  
d'aportar l'aprovada per assemblea.  
- Pla Estratègic d'Activitats per a l'any 2007.  
- Pressupost d'ingressos i gastos per a l'any 2007.  
Tota la documentació que se presente haurà de fer-se en paper i en  
suport electrònic.  
El desenrotllament de les actuacions contemplades en este Programa  
es podrà formalitzar per mitjà d'un Conveni singular de collaboració  
entre l'IMPIVA i el CEEI corresponent.  
El CEEI, amb caràcter general en totes les accions relacionades  
amb l'objectiu del programa, i en particular amb les activitats que  
generen els projectes subvencionats, és responsable de la seua difusió  
havent de fer coneixedor i partícip a l'IMPIVA de totes les accions  
promociona'ls i de comunicació previstes tant en la fase prèvia de sollicitud  
com, amb la suficient antelació, al llarg del desenrotllament de  
les mateixes, inclosa la difusió dels resultats en suports físics o electrònics,  
havent d'utilitzar per a això la normativa d'imatge que determinen  
l'IMPIVA i els Fons Europeus.  
Termini  
El termini de presentació començarà el dia de publicació de la present  
resolució en el Diari Oficial de la Generalitat (DOGV) i finalitzarà  
el dia 30 de gener de 2007. La presentació de les memòries tècniques  
i la resta de documentació addicional podrà presentar-se amb  
independència de l'imprés de sol·licitud fins a la mateixa data límit.